■^ 18 ^ 



tavlerne ere beregnede, al benytte de af Undersøgelsen vundne 

 Resultater. 



Fysisk Prisopgave. 



(Pris: Selskabels Guldmedaille.) 



Medens man nogenlunde !el kan komme til at danne sig 

 et Begreb om de flydende Legemers mest karakteristiske Ejen- 

 dommeligheder, er dette derimod meget vanskeligt for de faste 

 Legemers Vedkommende. I mange Tilfælde kan man vel nøjes 

 med at betragte dem som absolut faste, inen det er dog tydeligt, 

 at man med det samme netop umuliggjør sig en virkelig For- 

 staaelse. Betragtes de som spændige, opnaas vel en større 

 Tilnærmelse, men da ingen faste Legemer kunne betragtes som 

 fuldkomment spændige, næppe en Gang for smaa Tryk, er man 

 derved i Virkeligheden ikke kommen synderlig videre. Naar de 

 Kræfter, som virke til at frembringe Formforandringer, overskride 

 en vis Størrelse og virke i længere Tid, vender Legemet ikke 

 fuldstændig tilbage til sin oprindelige Tilstand. Under saadanne 

 Forhold nærme de faste og de flydende Legemer sig til hinanden. 

 Disse mere eller mindre blivende Formforandringer have en stor 

 Interesse, lordi de frembyde en Analogi med forskjellige mag- 

 netiske og elektriske Forhold. Det mangler vel ingenlunde paa 

 Undersøgelser i den her antydede Retning, men der synes dog 

 at være meget at opklare. Selskabet udsætter derfor følgende 

 Opgave: 



At undersøge forskjellige faste Legemers Forhold under 

 Indvirkning af mekaniske Kræfter, der frembringe mere eller 

 mindre blivende Formforandringer, med særligt Hensyn til de 

 Ejendommeligheder, soni maa antages at fremtræde i Nærheden 

 af Smeltepunktet. 



